แบงก์ดาหน้าลุยสินเชื่อรายย่อย
สินเชื่อรายย่อยสุดคึก ไทยพาณิชย์กสิกรไทยดาหน้ากวาด
21 พ.ค. 2555

สินเชื่อรายย่อยสุดคึก ไทยพาณิชย์กสิกรไทยดาหน้ากวาด
นายญนน์ โภคทรัพย์ รองผู้จัดการใหญ่ กลุ่มลูกค้าบุคคล ธนาคารไทยพาณิชย์ กล่าวว่า คาดว่าปีนี้สินเชื่อกลุ่มลูกค้ารายย่อยจะเกินเป้าหมาย จากเดิมที่ตั้งเป้าหมายสินเชื่อเพิ่มสุทธิ 1 แสนล้านบาท แต่น่าจะทำได้ 1.31.4 แสนล้านบาท ทำให้สิ้นปีสินเชื่อรายย่อยคงค้างจะอยู่ที่กว่า 5 แสนล้านบาท เนื่องจากในช่วง 4 เดือนแรก สินเชื่อลูกค้ารายย่อยเติบโตได้ดีมาก ทั้งจากสินเชื่อที่อยู่อาศัย และสินเชื่อเช่าซื้อรถยนต์
นายญนน์ กล่าวว่า สินเชื่อที่อยู่อาศัย 4 เดือนแรก ปล่อยไปแล้ว 4 หมื่นล้านบาท เกินเป้าหมายที่ตั้งไว้ และสินเชื่อเช่าซื้อรถยนต์ปล่อยไปแล้ว 3 หมื่นล้านบาท เกินเป้าหมาย 40% เนื่องจากดีลเลอร์รถยนต์แนะนำสินเชื่อของธนาคารมากขึ้น ทำให้ธนาคารได้เพิ่มเป้าหมายปล่อยสินเชื่อเช่าซื้อรถยนต์เป็น 1.31.5 แสนล้านบาท จากเดิม 1.1 แสนล้านบาท 
ขณะเดียวกัน ธนาคารก็ต้องการปรับสัดส่วนสินเชื่อเช่าซื้อรถยนต์เก่ากับรถยนต์ใหม่อย่างละ 50% จากสัดส่วน 70/30 
นายกฤษฎา ล่ำซำ รองกรรมการผู้จัดการอาวุโส ธนาคารกสิกรไทย กล่าวว่า ขณะนี้สินเชื่อรายย่อยยังอยู่ในเป้าหมาย การเติบโตของสินเชื่อยังต่อเนื่องถึงไตรมาส 2 ทั้งสินเชื่อบ้าน เช่าซื้อรถยนต์ และบัตรเครดิต ภาวะเศรษฐกิจขณะนี้ยังไม่ได้ดีไปกว่าเดิม สินเชื่อรวมจึงอยู่ในกรอบเดิม 911% โดยปีนี้ธนาคารตั้งเป้าหมายสินเชื่อรายย่อยเติบโต 12%